สังคมข่าวหุ้น
ดัชนีตลาดหุ้นไทยปิดที่ระดับ 1,599.65 จุด -14.57 จุด มูลค่าซื้อขาย 49,261.04 ลบ. จับตาสถานการณ์ทางการเมืองไทย พร้อมติดตามตัวเลขเงินเฟ้อสหรัฐ
ดัชนีตลาดหุ้นไทยปิดที่ระดับ 1,599.65 จุด -14.57 จุด มูลค่าซื้อขาย 49,261.04 ลบ. จับตาสถานการณ์ทางการเมืองไทย พร้อมติดตามตัวเลขเงินเฟ้อสหรัฐ
12 มี.ค. 2566

ดัชนีตลาดหุ้นไทยปิดที่ระดับ 1,599.65 จุด ลดลง 14.57 จุด มูลค่าการซื้อขาย 49,261.04  ล้านบาท จับตาสถานการณ์ทางการเมืองไทย พร้อมติดตามตัวเลขเงินเฟ้อสหรัฐฯ เดือน ก.พ. ที่จะประกาศในวันที่ 14 มี.ค.นี้ และธนาคารกลางสหรัฐ (FED) ที่มองว่าจะยังคงปรับขึ้นอัตราดอกเบี้ยเพียง 0.25% ในการประชุมวันที่ 21-22 มี.ค.นี้
EA การันตีปีนี้รายได้เติบโต รับแรงหนุนการขาย EV เพิ่ม พุ่งเป้ายอดขายอีวีบัสไม่ต่ำกว่า 2,000-3,000 คัน ขณะที่การผลิตแบตเตอรี่ลิเธียมไอออนเล็งขยายเป็น 4.5 GWh ภายในปี 2568 จากในปีนี้คาดว่าจะเพิ่มขึ้นเป็น 2 GWh เร่งเดินหน้าธุรกิจไบโอดีเซลไปสู่น้ำมันเชื้อเพลิงอากาศยานชีวภาพ (Bio-Jet Fuels) และธุรกิจสารเปลี่ยนสภาพที่ควบคุมอุณหภูมิ (Bio-PCM) ชูเป็นผลิตภัณฑ์ที่จะสร้างมูลค่าเพิ่ม
AGE กางแผนปีนี้ขยายธุรกิจครบ 4 มิติ ทั้ง “ถ่านหิน-โลจิสติกส์-ลิสซิ่ง-เทรดดิ้งสินค้าเกษตร” เพิ่มประสิทธิภาพการดำเนินธุรกิจ และต้นทุนการขนส่งได้ หนุนทั้งปีรายได้ออลไทม์ไฮ 23,400 ล้านบาท ย้ำวันนี้โอกาสสุดท้ายซื้อหุ้นก่อนขึ้นเครื่องหมาย XD วันพรุ่งนี้ (14 มี.ค.) ได้รับปันผลทั้งหุ้น อัตรา 10:1 หรือคิดเป็นอัตราการจ่ายปันผลเป็นเงินสด 0.05 บาทต่อหุ้น พร้อมเงินสดในอัตราหุ้นละ 0.2256 บาท ซึ่งจ่ายปันผลวันที่ 17 พ.ค.นี้
ท่องเที่ยวฟื้น AAV ลุ้น! ปีนี้พลิกมีกำไร หลังจีนเริ่มเปิดประเทศตั้งแต่เดือน ม.ค. คาดช่วงไตรมาส 3/2566 นักท่องเที่ยวจีนเข้าไทยมากขึ้น  ตั้งเป้าผู้โดยสารทั้งปีที่ 20 ล้านคน อัตราขนส่งเฉลี่ย 87% ใช้ฝูงบิน 53 ลำ แย้มปีหน้ามีแผนจัดหาเครื่องบิน A321เพิ่มอีก 5-7 ลำ
หุ้นไอพีโอน้องใหม่ “พีอาร์ทีอาร์ กรุ๊ป” หรือ PRTR ปลื้ม! ปิดจองซื้อหุ้นไอพีโอ 150 ล้านหุ้น นักลงทุนให้การตอบรับท่วมท้น ดีเดย์เข้าเทรดในตลาด SET วันที่ 15 มี.ค.นี้ ที่ราคาหุ้นละ 7.20 บาท คิดเป็น  P/E ราว 16.30 เท่า เตรียมเงินระดมทุนใช้รองรับการขยายธุรกิจ ขยายฐานลูกค้า และโอกาสใหม่ ๆ ฟาก  JMART จ่อเข้ามาซื้อบิ๊กล็อตวันแรกที่เข้าเทรด 90 ล้านหุ้น หรือคิดเป็น 15% การันตีผู้ถือหุ้นใหญ่ PRTR และ JMART พร้อมใจ Lock up หุ้น 100% ตอกย้ำความเชื่อมั่นในการเติบโต
กกพ. เร่งเสนอบอร์ด วันที่ 22 มี.ค.นี้ เคาะค่าไฟงวดใหม่ หลังเปิดรับฟังความเห็นค่า Ft อัตราเดียวงวดเดือน พ.ค.-ส.ค. 2566 ตั้งแต่วันที่ 10-20 มี.ค.นี้ ใน 3 ทางเลือกคืนหนี้ กฟผ. ส่งผลค่าไฟที่ประชาชนต้องจ่ายเฉลี่ย 4.77-6.72 บาทต่อหน่วย คาดจะส่งผลต่อกลุ่มธุรกิจไฟฟ้า
“เด็กซ์ซอน เทคโนโลยี” หรือ DEXON เดินหน้าโรดโชว์ 5 จังหวัด วันที่ 10-17 มี.ค.นี้ ประเดิมที่ระยอง ขอนแก่น เชียงใหม่ หาดใหญ่ และปิดท้ายที่กรุงเทพฯ เพื่อเสนอขายหุ้นไอพีโอ 123.18 ล้านหุ้น โชว์พื้นฐานธุรกิจแกร่ง มั่นใจได้รับการตอบรับที่ดีจากนักลงทุน ก่อนเข้าเทรดในตลาด mai เร็ว ๆ นี้ หวังระดมเงินทุนไปขยายธุรกิจ เสริมสร้างความแข็งแกร่งและโอกาสในการแข่งขัน
BGRIM ซื้อหุ้นทั้งหมดใน Lotuscom มูลค่า 6.95 ล้านบาท รุกธุรกิจไฟฟ้าพลังงานแสงอาทิตย์ที่เวียดนาม พร้อมเคาะดอกเบี้ยหุ้นกู้ด้อยสิทธิที่มีลักษณะคล้ายทุนฯ 5 ปีแรกที่ 5.75% ต่อปี เปิดจองซื้อ 28-30 มี.ค.นี้ ผ่าน 6 สถาบันการเงิน ด้าน “ทริสเรทติ้ง” จัดอันดับความน่าเชื่อถือไว้ที่ระดับ “BBB+” ดูน่าสนใจไม่น้อย